The Miracle (Queen)

The Miracle je 13. studijski album britanske rock grupe "Queen" a izdan je 22. maja 1989. godine.
Sam izlazak albuma u potpunosti su zasjenili privatni problemi članova grupe; Mercuryju je dijagnosticiran HIV virus, dok su se May i Taylor razvodili od svojih supruga. Deacon je kao i po običaju do tada bio bez problema.

Na albumu se nalazi deset pjesama, koje variraju od hard rock do pop rock sadržaja. Prvobitno planirani naziv albuma je bio "The invisible Man", ali je tri sedmice prije puštanja u prodaju naziv albuma promijenjen u "The Miracle". Album je dostigao prvo mjesto na top-listama u Ujedinjenom Kraljevstvu, Austriji, Njemačkoj, Holandiji i Švicarskoj, dok je u SAD-u dostigao samo 24. mjesto na top-listama. Album "The Miracle" je poseban i po tome što se po prvi puta od postojanja grupe, za autora svih pjesama navodi ime grupe "Queen", umjesto dotadašnjih pojedinačnih imena.
Album je prodan u 9,5 miliona primjeraka a Allmusic je album proglasio za najbolji Queen-ov album 1980.tih godina pored albuma ‘’The Game’’.

 Pjesme s albuma 

 "Party" - 2:24
 "Khashoggi's Ship" - 2:47
 "The Miracle" - 5:02
 "I Want It All" - 4:40
 "The Invisible Man" - 3:55
 "Breakthru" - 4:07
 "Rain Must Fall" - 4:20
 "Scandal" - 4:42
 "My Baby Does Me" - 3:22 
 "Was It All Worth It" - 5:45
 "Hang on in There"* - 3:46
 "Chinese Torture"* - 1:46
 "The Invisible Man" (12" verzija)* - 5:29

Posljednje 3 pjesme objavljene su samo na CD izdanju.

 Pjesme albuma
Pjesme su napisane kao rezultat saradnje članova grupe, i to:

 Party (Mercury - May - Deacon) - Pjesma je nastala dok je Mercury vježbao na klaviru a May i Deacon su nastavili za njim te su se udružili i napravili pjesmu.
 Khashoggi's Ship (Mercury) -  Pjesmu je gotovo u potpunosti napisao Mercury (uz pomoć ostalih članova grupe) inspirisan saudijskim poslovnim čovjekom i trgovcem oružjem Adnanom Khashoggijem.
 The Miracle (Mercury - Deacon) - Objavljena je kao singl 27. novembra 1989. godine. U pjesmi se pojavljuju imena poznatih građevina poput Tadž Mahala i Babilonske kule, kao i poznata imena poput Kapetana Cooka, Abela i Kajina i Jimija Hendrixa. S obzirom da je grupa odustala od turneje zbog Mercuryjevog narušenog zdravlja odlučili su snimiti muzički spot u kojem dječaci glume članove grupe. Mercuryja je glumio tada još nepoznati trinaestogodišnjak Ross McCall. Mercury je bio toliko oduševljen njihovom glumom da je predložio da dječaci održe turneju umjesto njih. Pjesma je objavljena na kompilaciji "Greatest Hits II" iz 1991. godine.
 I Want It All (May) – Je objavljena kao singl 2. maja 1989. godine. Pjesma je napisana za borbu protiv apartheida u Južnoafričkoj Republici. Brian May je pjesmu napisao inspirisan svojom suprugom glumicom Anitom Dobson koja je često znal reći: "I want it all and I want it now" odnosno "Želim sve i želim sada". Objavljena je na kompilacijama "Greatest Hits II" iz 1991. godine i "Queen Rocks" iz 1997. godine.
 The Invisibile Man (Taylor) - Objavljena kao singl 7. augusta 1989. godine. Muzički spot je snimljen u obliku videoigre koju igraju djeca. Članovi grupe igraju negativce odjevene u crnu odjeću. Objavljena je na kompilaciji "Greatest Hits II"  iz 1991. godine.
 Breakthru - Nastala spajanjem nikad objavljene Mercuryjeve pjesme "A New Life Is Born" (na internetu se može pronaći i ta pjesma) i  Taylorove "Breakthru". Pjesma je objavljena kao singl 19. juna 1989. godine. Ova pjesma je primjer kako se spajanjem dvije različite pjesme može postići potpuno novi uradak. Muzičk spot je snimljen na vagonu jurećeg voza s parnom lokomotivom na privatnoj željezničkoj pruzi "Nene Valley Railway" u okrugu Cambridgeshire, Engleska. Ideja za ovakav spot došla je na osnovu činjenice da refren pjesme zvuči kao jureći voz. Na osnovu toga je i voz prozvan "The Miracle Express". U muzičkom spotu uz članove grupe glumi i Debbie Lang, tadašnja Taylorova djevojka. Pjesma je objavljena na kompilaciji "Greatest Hits II" iz 1991. godine.
 Rain Must Fall (Deacon - Mercury) - Deacon je napisao muziku za pjesmu, dok su riječi pjesme Mercuryjevo djelo.
 Scandal (May) - Objavljena je kao singl 9. oktobra 1989. godine. Smatra se da je Brian May pjesmu napisao zbog neželjene prisutnosti članova grupe u britanskim časopisima i to ponajprije Mercuryja koji je opovrgavao glasine da boluje od SIDE, što je odlučio od samog početka bolesti, te onda i zbog samog sebe i Rogera Taylora jer su se upravo njih  rastajali od svojih supruga. Zanimljivo za ovu pjesmu je to da je May odsvirao klavijature i gitaru baš kao što je i Mercury pjesmu otpjevao iz prvog pokušaja.
 My Baby Does Me (Mercury - Deacon) - Još jedna pjesma na albumu koju su napravili Freddie Mercury i Deacon.
 Was It All Worth It (Mercury) - Pjesmu je napisao Freddie uz pomoć ostalih članova grupe. Pjesma nas zvukom vraća u 70-te godine.
 Hang on in There (Mercury - May - Deacon - Taylor) - Objavljena je 2. maja 1989. godine na "B" strani singla "I Want It All". Objavljena je i na CD izdanju.
 Chinese Torture (Mercury - May - Deacon - Taylor) - Pjesma je objavljena na CD izdanju.
 The Invisible Man (12" Version) (Taylor) - Verzija koja je objavljena na singlu , dužeg trajanja od verzije na albumu. Pjesma je objavljena na CD izdanju.

 "B" strana singlova 

Pjesme koje se ne nalaze na albumu, a izdane su kao "B" strana singlova:

 Stealin' (Mercury) - Objavljena 19. juna 1989. godine na "B" strani singla "Breakthru".
 Hijack My Heart (Taylor) – Pjesma je objavljena 7. avgusta 1989. godine na "B" strani singla "The Invisible Man".
 My Life Has Been Saved (Deacon) – Objavljena je 9. oktobra 1989. godine na "B" strani singla "Scandal". Obrađena verzija objavljena je 1995. godine na albumu "Made in Heaven".

Reference

Vanjski linkovi

Queen band logo  as explained on Famous Logos

Kategorija:Queen
Kategorija:Albumi Queena
Kategorija:Albumi iz 1989.